
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση υπουργικής απόφασης κοστολόγησης 
Πανεπιστημιακών συγγραμμάτων για το ακαδημαϊκό 
έτος 1998 - 99 ύστερα από ένσταση εκδοτών επί της 

αρχικής τιμής κοστολόγησης που έγινε δεκτή. 1 

Διαπιστωτική πράξη σύστασης προσωρινού κλάδου 
Επιθεωρητών Εργασίας κατηγορίας ΔΕ Δ/κού - 
Λογ/κού και ΔΕ Τεχνικού πλην οδηγών στο Υπουρ¬ 
γείο Εργασίας και Κοινωνικών Ασφαλίσεων. 2 

Ανακοίνωση ότι είναι αρχαίο μνημείο το βυζαντινό 

φρούριο στο Καστρί Λουτρό Νομού Λαρίσης. 3 

Χαρακτηρισμός ως ιστορικού διατηρητέου μνημείου 
του διόροφου κτιρίου με τον εφαπτόμενο σ’ αυτό πα¬ 
λαιό φούρνο, στην οδό Ορφέως 16-18 στο κέντρο 

της Ξάνθης ιδιοκτησίας Νικ. και Παν. Αμπεριάδη. 4 

Επαγγελματική κατάρτιση Οδηγών Οχημάτων Μετα¬ 
φοράς Επικινδύνων Εμπορευμάτων κατόχων προ¬ 
σωρινών πιστοποιητικών. 5 

Τροποποίηση της 10046/97 απόφασης του Γενικού 
Γραμματέα Περιφέρειας Αττικής για σύσταση ιδίου 
νομικού προσώπου με την επωνυμία «Δημοτικός 

Αθλητικός Οργανισμός Δήμου Βούλας». 6 

Διορισμός μελών της Διοικητικής Επιτροπής Στρατιω¬ 
τικών Επιτάξεων Ν. Ηλείας. 7 

Τροποποίηση Οργανισμού Εσωτερικής Υπηρεσίας 
του Δήμου Σικυωνίων Περιφέρειας Πελοποννήσου 8 


ΑΠΟΦΑΣΕΙ Σ 

Αριθ- Φ12.1/Β3/5283 (1) 

Τροποποίηση υπουργικής απόφασης κοστολόγησης Πα¬ 
νεπιστημιακών συγγραμμάτων για το ακαδημαϊκό 
έτος 1998 - 99 ύστερα από ένσταση εκδοτών επί της 
αρχικής τιμής κοστολόγησης που έγινε δεκτή. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 23 του νόμου 1268/1982 (ΦΕΚ 
87/Τ.Α/16.7.1982). 


β) Του άρθρου 3 του νόμου 2174/93 (ΦΕΚ 
210/Τ.Α/22.12.1993). 

γ) Του άρθρου 2 παράγραφος 3 του νόμου 2233/94 
(ΦΕΚ 141/τ. Α/31.8.1994). 

δ) Του άρθρου 43 παράγραφος 9 του νόμου 2413/96 
(ΦΕΚ 124/τ. Α/17.6.1996). 

ε) Του άρθρου 3 του νόμου 2454/96 (ΦΕΚ 7/τ. 
Α/17.6.97). 

στ) Του άρθρου 29Α του νόμου 1558/85, όπως αυτό 
προσετέθη με το άρθρο 27 του νόμου 2081/1992 (ΦΕΚ 
154/Τ.Α/1992). 

ζ) Της αριθμ. Φ.141/Β3/1402/1984 (ΦΕΚ 159/Τ.Β/ 
20.3.1984) Υπουργικής απόφασης για την έκδοση και δια¬ 
κίνηση των διδακτικών βιβλίων των Α ΕI όπως αυτή τροπο¬ 
ποιήθηκε μεταγενέστερα και εφαρμόζεται μέχρι σήμερα. 

η) Της αριθμ. Φ.12.1/Β3/5477/1993 (Φ.Ε.Κ. 951/Β/1993) 
Υπουργικής απόφασης. 

θ) Της αριθμ .Φ.12.1/Β3/52/1995 (Φ.Ε.Κ. 3/Β/1995) 
Υπουργικής απόφασης. 

ι) τηςαριθμ. Φ. 12.1 /Β3/1138/1996 (ΦΕΚ 210/Β/1996) κοι¬ 
νής Υπουργικής απόφασης. 

ια) τηςαριθ. Φ.12.1/Β3/4111/1997 (Φ.Ε.Κ. 1010/Β/97) 
Κοινής Υπουργικής απόφασης. 

ιβ) Της αριθ.Φ.12.1/Β3/5708/1997 (ΦΕΚ 64/Β/1997) κοι¬ 
νής Υπουργικής απόφασης. 

ιγ) Της αριθ. Φ.12.1/Β3/4984/1998 (ΦΕΚ 1102/Β/1998 
κοινής Υπουργικής απόφασης. 

ιδ) Της αριθμ. ΣΤ5/16/1998 Υπουργικής απόφασης «Με¬ 
ταβίβαση του δικαιώματος υπογραφής «Με εντολή Υπουρ¬ 
γού» στο Γενικό Γραμματέα ...κ.λπ.» (ΦΕΚ 284/Β/1998) 
όπως αυτή συμπληρώθηκε με την αριθ. ΣΤ5/32/1988 
Υπουργική απόφαση (ΦΕΚ701/Β/98). 

2. Το γεγονός ότι από τις διατάξεις της απόφασης αυτής 
δεν προκαλείται πρόσθετη δαπάνη πέραν αυτής που έχει, 
ήδη προβλεφθεί στην απόφαση της ανωτέρω παραγρά¬ 
φου 1 εδάφιο (ιγ) του προοιμίου (Φ. 19.250, Κ.Α.Ε. 1123). 

3. Το αριθμ. 52/1999 πρακτικό της επιτροπής κοστολό¬ 
γησης Πανεπιστημιακών συγγραμμάτων, αποφασίζουμε: 

I. Τροποποιούμε την παρακάτω υπουργική απόφαση, 
μόνο ως προς την τιμή κοστολόγησης του παρακάτων 
αναφερόμενου συγγράμματος, ύστερα από ένσταση του 
εκδότη επί της αρχικής τιμής κοστολόγησης και σύμφω¬ 
να με το πρακτικό 52/1999 της επιτροπής κοστολόγησης 
πανεπιστημιακών συγγραμμάτων, ως εξής: 

II. Εγκρίνουμε τηνπληρωμή των υπ’αριθμ. 1 διδακτικών 
βιβλίων σε βάρος των πιστώσεων του ΥΠ.Ε.Π.Θ. με την 
προϋπόθεση ότι στη σχετική υπεύθυνη δήλωση του διδά¬ 
σκοντα περί του αριθμού των διατεθέντων αντιτύπων, ή 
στην κατάσταση πληρωμής, ο Πρόεδρος του Τμήματος 
θα βεβαιώνει ότι: 

1. Η Γενική Συνέλευση του Τομέα ενέκρινετα βιβλία του 
κεφ. 1 ως διδακτικά ή βοηθήματα. 

2. Υπεγράφη η σχετική απόφαση διανομής τους έπειτα 
από έγκριση της Γενικής Συνέλευσης'του Τμήματος και 
του Πρυτανικού Συμβουλίου. 

3. Έγινε η διανομή τους στους φοιτητές. 

4. Για το ίδιο μάθημα που διανεμήθηκαν τα ανωτέρω 
αναφερόμενα διδακτικά βιβλία, δεν έχει διανεμηθεί και 
δεύτερο διδακτικό βιβλίο ή βοήθημα, ούτε πανεπιστημια¬ 
κές παραδόσεις που να καλύπτουν σε ικανοποιητικό βαθ¬ 
μό την ύλη του διδασκόμενου μαθήματος. 

5. Στην περίπτωση διανομής και δεύτερου διδακτικού 
βιβλίου σύμφωνα με την παράγραφο 11 της Υ.Α. με αριθμ. 
Φ.141/Β3/1402/1984 όπως αυτή τροποποιήθηκε μεταγε¬ 
νέστερα και εφαρμόζεται σήμερα, αυτή έγινε κατόπιν αι¬ 
τιολογημένης απόφασης της Συνέλευσης Τομέα του οι¬ 
κείου Τ μήματος Α. Ε. I. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Οκτωβρίου 1999 

Με εντολή Υπουργού 
Ο Ειδικός Γραμματέας Παν/κής Εκπ/σης 

ΔΙΟΝ. ΚΛΑΔΗΣ 

-Φ- 

Αριθ. 94838 (2) 

Διαπιστωτική πράξη σύστασης προσωρινού κλάδου Επι¬ 
θεωρητών Εργασίας κατηγορίας ΔΕ Δ/κού - Λογ/κού 
και ΔΕ Τεχνικού πλην οδηγών στο Υπουργείο Εργα¬ 
σίας και Κοινωνικών Ασφαλίσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Σύμφωνα με: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα». 

2. Τις διατάξεις του Ν. 2683/99 «Κύρωση του Κώδικα Κα¬ 
τάστασης Δημοσίων Πολιτικών Διοικητικών Υπαλλήλων 
και Υπαλλήλων ΝΠΔΔ και άλλες διατάξεις». 

3. Τις διατάξεις του Ν. 2639/98 «ρύθμιση εργασιακών 
σχέσεων, σύσταση Σώματος Επιθεώρησης Εργασίας και 
άλλες διατάξεις». 

4. Τις διατάξεις του Ν. 2736/99 «Στεγαστικά Προγράμ¬ 
ματα Οργανισμού Εργατικής Κατοικίας (ΟΕΚ) και άλλες 
διατάξεις» άρθρο 22. 

5. Τις διατάξεις του Π.Δ. 136/99 «Οργάνωση Υπηρεσιών 
του Σώματος Επιθεώρησης Εργασίας (ΣΕΠΕ)». 

6. Τις διατάξεις του Π.Δ. 368/89 «Οργανισμός του 
Υπουργείου Εργασίας», όπως τροποποιήθηκε και ισχύει 
σήμερα. 

7. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Διαπιστώνουμε τη σύσταση προσωρινού κλάδου ΔΕ 
Επιθεωρητών Εργασίας στις θέσεις του οποίου κατατάσ¬ 
σονται οι υπάλληλοι των κλάδων ΔΕ Διοικητικού - Λογι¬ 


στικού και ΔΕ Τεχνικών (πλην ΔΕ Τεχνικών - οδηγών) του 
Υπουργείου Εργασίας και Κοινωνικών Ασφαλίσεων, οι 
οποίοι έχουν επταετή εμπειρία σε έργα και καθήκοντα 
Επιθεωρητή-Εργασίας, η οποία διαπιστώνεται από το αρ¬ 
μόδιο Υπηρεσιακό Συμβούλιο. 

Οι δημιουργούμενες θέσεις προστίθενται στις θέσεις 
των Επιθεωρητών Εργασίας που προβλέπονται στην πα¬ 
ράγραφο 1 του άρθρου 8του Ν. 2639/98 και αφαιρούνται 
από τις θέσεις ΔΕ Διοικητικού - Λογιστικού και ΔΕ Τεχνι¬ 
κών της ίδιας παραγράφου του, μέχρι οριστικής και δι’ οι- 
ονδήποτε λόγο αποχωρήσεως των εν λόγω υπαλλήλων 
από το ΣΕΠΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Οκτωβρίου 1999 

ΟΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

-♦- 

Αριθ. ΥΠΠΟ/ΑΡΧ/Β1/Φ32/37239/1314 (3) 

Ανακοίνωση ότι είναι αρχαίο μνημείο το βυζαντινό φρού¬ 
ριο στο Καστρί Λουτρό Νομού Λαρίσης. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.1991 και ΦΕΚ 17/Β/16.1.1992) για μεταβίβα¬ 
ση αρμοδιοτήτων Υπουργού και δικαιώματος υπογραφής 
«Με εντολή Υπουργού» στους Γ. Γραμματέα, Ειδικό 
Γραμματέα, Προϊσταμένους Δ/νσεων, Τμημάτων και Γρα¬ 
φείων του ΥΠΠΟ. 

2. Τις διατάξεις του Κ.Ν. 5351/32 «Περί Αρχαιοτήτων». 

3. Τη Γνωμοδότηση του Τοπικού Συμβουλίου Μνημείων 
Θεσσαλίας, όπως διατυπώθηκε στην αριθμ. 91/21.7.1999 
Συνεδρία του, αποφασίζουμε: 

Ανακοινώνουμε ότι είναι αρχαίο μνημείο τα κατάλοιπα 
του φρουρίου βυζαντινής περιόδου στο Καστρί-Λουτρό, 
το οποίο υπάγεται στο Δήμο Κάτω Ολύμπου Ν. Λαρίσης. 
Τα όρια του, σύμφωνα με το συνημμένο τοπογραφικό διά¬ 
γραμμα του 1986, είναι, προς Β. η λιμνοθάλασσα Μπάρα, 
Δ. το ρέμα Ποταμούλι, Ν. άλλα ρέματα, σήμερα μπαζω¬ 
μένα. Προς Α. δημιουργείται ζώνη προστασίας του μνη¬ 
μείου, 200 μ. 

Πρόκειται για μικρό οχυρό, σχήματος ακανόνιστου τε¬ 
τράπλευρου, που βρίσκεται δυτικά του πρόσφατου οικι¬ 
σμού και στον αξιόλογο υδροβιότοπο του δέλτα του Πη¬ 
νειού. 

Το φρούριο, προς Α. του οποίου πιθανότατα κατά τα πα¬ 
λαιοχριστιανικά χρόνια εκτεινόταν οικισμός, ήταν παρα¬ 
λιακό, σχετίζεται με τον παράλιο βυζαντινό δρόμο που 
αποτελεί τη μοναδική βυζαντινή θέση, που έχειεντοπισθεί 
μεταξύ Πλαταμώνος και Ομολίου. Τη νεώτερη εποχή, μέ¬ 
χρι το 1912, συνδέθηκε με τη συνορική γραμμή Ελλάδας- 
Τουρκίας. 

Από την παρούσα δεν προκύπτει δαπάνη εις βάρος του 
κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Οκτωβρίου 1999 

Με εντολή Υπουργού 

Ο Προϊστάμενος της Δ/νσης 
I. ΚΑΚΟΥΡΗΣ 




25188 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ί'ΐ'·Ί^ 


ίϊί·>.?_ - 
ΓΜβ.' 


| ^ίΐιιιο φρουρίου (,το Κ«&ΐρ.' Λ ρυτρο Η. Λαρι'ΐηι 

/Σρ Π ΑΓΜΚ , ΝΕ ? £ ϋ ΜΕ,ΩΝ Λ,&,ΓΑΜ,ΙΙ, 

Ζώνης Προστασίας Του Φρουρίου Σπ* Κότίτρί Λουτρό 


Λ (23.640, 17.820) 
Β (23.560, 1Ϊ.050) 
Γ (23.525, 18.220) 
Λ (23.200, 18.135) 
Ε (23.210, 18.000) 
Ζ (23.270, 17.880) 
Η (23.400, 17.870) 











ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


25189 


Αριθ. ΥΠΠΟ/ΔΙΛΑΠ/Γ/3464/47719 (4) 

Χαρακτηρισμός ως ιστορικού διατηρητέου μνημείου του 
διόροφου κτιρίου με τον εφαπτόμενο σ’ αυτό παλαιό 
φούρνο, στην οδό Ορφέως 16-18 στο κέντρο της Ξάν¬ 
θης ιδιοκτησίας Νικ. και Παν. Αμπεριάδη. 

Η ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων που δημοσιεύθηκε στο ΦΕΚ 137/Α/26.7.85». 

β) Του άρθρου 52 του Ν. 5351/32 «Περί Αρχαιοτήτων» 
όπως αντικαταστάθηκε με το άρθρο 14 και 17 του Ν.Δ. 
216/1943 καιτροποποιήθηκεμετο άρθρο 32παρ. 5του Ν. 
1337/1983 και ισχύει. 

γ) Του Ν. 1469/50 «Περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης ΦΕΚ 61/Α/13.4.92). 

ε) Του Ν. Δ. 941/77 «Περί Οργανισμού του ΥΠΠΕ». 
ζ) το Π .Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

3. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 
1080/ΤΒ/5.12.97) με την οποία τροποποιείται η παρ 8 του 
άρθρου 6 της ΥΑ ΥΠΠΟ/ΓΝΟΣ/49095/30.10.91 (ΦΕΚ 
987/ΤΒ/28.11.91) «Μεταβίβαση αρμοδιοτήτων Υπουργού 
και δικαιώματος υπογραφής «Με εντολή Υπουργού» στους 
Γεν. Γραμματείς, Γεν. Διευθυντές και Προϊσταμένους των 
Δ/νσεων, Τμημάτων και Γραφείωντης Κεντρικής Υπηρεσίας 
τουΥΠΠΟ. 

3. Την εισήγηση της 4ης Εφορείας Νεωτέρων Μνημείων 
και τα λοιπά στοιχεία του φακέλου. 

4. Την κατά πλειοψηφία γνωμοδότηση του Κεντρικού 
Συμβουλίου Νεωτέρων Μνημείων με αριθμό 25/16.9.99, 
αποφασίζουμε: 

Χαρακτηρίζουμε ως ιστορικό διατηρητέο μνημείο και 
έργο τέχνης, που χρειάζεται ειδική κρατική προστασία 
σύμφωνα με τις διατάξεις του Ν. 1469/50, το διόροφο κτί¬ 
ριο με τον εφαπτόμενο σ’αυτό παλαιό φούρνο στην οδό 
Ορφέως 16-18 στο κέντρο της Ξάνθης, ιδιοκτησίας Νικ. 
και Παν. Αμπεριάδη, επειδή είναι σημαντικής αρχιτεκτονι¬ 
κής και ιστορικής αξίας και αποτελεί τμήμα του πυρήνα 
της παλαιός Ξάνθης, που υπήρξε κέντρο του Ελληνισμού 
στην Τουρκοκρατούμενη περιοχή και μαρτυρία της κοι¬ 
νωνικοοικονομικής άνθησης της πόλης στο τέλος του 
προηγούμενου αιώνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 1999 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 
-♦- 

Αριθ. 74319/3372 (5) 

Επαγγελματική κατάρτιση Οδηγών Οχημάτων Μεταφο¬ 
ράς Επικινδύνων Εμπορευμάτων κατόχων προσωρι¬ 
νών πιστοποιητικών. 

ΟΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των άρθρων 2, 3, 5 και 8 του Π.Δ. 


355/94(Α’ 189) για την «Προσαρμογή της Ελληνικής Νο¬ 
μοθεσίας προς τις διατάξεις της οδηγίας 89/684/ΕΟΚτης 
21ης Δεκεμβρίου 1989που αφορά την επαγγελματική κα¬ 
τάρτιση των οδηγών οχημάτων που μεταφέρουν οδικώς 
επικίνδυνα εμπορεύματα». 

2. Τις διατάξεις της παρ. 6 του άρθρου 3 του Π.Δ. 
355/1994 (Α’ 189). 

3. Το γεγονός ότι για να υλοποιηθούν οι πιο πάνω διατά¬ 
ξεις του Π.Δ. απαιτείται να καθορισθούν οι λεπτομέρειες 
και οι διαδικασίες για την εκπαίδευση και την εξέταση των 
οδηγών οχημάτων μεταφοράς επικινδύνων προϊόντων. 

4. Την ανάγκη καθορισμού ειδικών προγραμμάτων επαγ¬ 
γελματικής κατάρτισης σε οδηγούς οχημάτων μεταφοράς 
επικίνδυνων εμπορευμάτων, που είναι κάτοχοι προσωρινών 
πιστοποιητικών ή έχουν τις προϋποθέσεις που προβλέπο- 
νταν για τη χορήγηση των πιστοποιητικών αυτών. 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αλλά εις βάρος του ειδικού λογαριασμού 
541077-03, που τηρεί το ΥΠ.Μ.Ε. στην Εθνική Τράπεζα 
Ελλάδος με βάση το Ν.Δ. 638/70, όπως αυτό τροποποιή¬ 
θηκε και ισχύει σήμερα, αποφασίζουμε: 

1. Οργανώνονται, από το Υ.Μ.Ε., στην Αθήνα και στη Θεσ¬ 
σαλονίκη, προγράμματα επαγγελματικής κατάρτισης για 
τους οδηγούς οχημάτων μεταφοράς επικίνδυνων εμπορευ¬ 
μάτων, που είναι κάτοχοι προσωρινών πιστοποιητικών. 

Τ α προγράμματα αυτά απευθύνονται επίσης και σε οδη¬ 
γούς οχημάτων μεταφοράς επικινδύνων εμπορευμάτων, 
που πληρούσαν την προϋπόθεση της παρ. 1 του άρθρου 
4 του Π.Δ. 355/94, αλλά δεν απέκτησαν το προσωρινό πι¬ 
στοποιητικό εντός της προθεσμίας, που ορίσθηκε με τις 
διατάξεις αυτές. 

2. Σκοπός των σεμιναρίων είναι η επαγγελματική κα¬ 
τάρτιση των ανωτέρω οδηγών και ο εφοδιασμός τους, 
ύστερα από εξετάσεις, με το πιστοποιητικό που προβλέ- 
πεται από τα άρθρα 2 και 3 του Π.Δ. 355/94(Α’ 189). 

3. Τα προγράμματα επαγγελματικής κατάρτισης διενερ- 
γούνται από τις Δ/νσεις Εκπαίδευσης και Τ. Ε.Ο. του Υ. Μ. Ε., 
στην αίθουσα σεμιναρίων του Υ.Μ.Ε. στην Αθήνα και στη 
Δ/νση Μεταφορών και Επικοινωνιών στη Θεσσαλονίκη. 

4. Ως εκπαιδευτές χρησιμοποιούνται υπάλληλοι του 
Υ.Μ.Ε. του κλάδου ΠΕ, ειδικότητας Μηχανολόγου- Ηλε¬ 
κτρολόγου Μηχανικού ή Μηχανολόγου Μηχανικού ή Ηλε¬ 
κτρολόγου Μηχανικού, με ειδικές γνώσεις στα θέματα 
της μεταφοράς των επικινδύνων υλικών και των Διεθνών 
Συμφωνιών και Οδηγιών της Ευρωπαϊκής Ένωσης, που 
καλύπτουν τις μεταφορές αυτές, καθώς και επιστημονικό 
προσωπικό ανωτάτων εκπαιδευτικών ιδρυμάτων με ανά¬ 
λογη εξειδίκευση. 

5. Η υπόψη επαγγελματική κατάρτιση των οδηγών πα¬ 
ρέχεται ως ακολούθως: 

α) Η συμμετοχή των ενδιαφερομένων στα προγράμματα 
επαγγελματικής κατάρτισης γίνεται ύστερα από αίτησή 
τους και πιστοποίηση της οικείας Υπηρεσίας Μεταφορών 
και Επικοινωνιών ότι ο συγκεκριμένος υποψήφιος είναι κά¬ 
τοχος προσωρινού πιστοποιητικού επαγγελματικής κα¬ 
τάρτισης, με αναγραφή και της κλάσης ή των κλάσεωντων 
υλικών τις οποίες καλύπτει το υπόψη πιστοποιητικό. 

Η αυτή Υπηρεσία πιστοποιεί και τους ενδιαφερομένους 
που υπέβαλαν τα δικαιολογητικά της παρ. 3 του άρθρου 
4 του Π.Δ. 355/94 από τα οποία προκύπτει ότι οι οδηγοί 
αυτοί πληρούν την προϋπόθεση της παρ. 1 του άρθρου 4 
του ιδίου Διατάγματος. Επίσης πιστοποιείται ότι κάθε εν- 

διαφερόμενος υπέβαλε το προβλεπόμενο στηνπαρ. 9της 
παρούσας παράβολο συμμετοχής του στις εξετάσεις. 

β) Τα προγράμματα εκπαίδευσης, η αναλυτική ύλη και 
οι ώρες διδασκαλίας κάθε προγράμματος καθώς και τα 
χορηγούμενα αντίστοιχα Πιστοποιητικά, αναφέρονται 
στο Παράρτημα της παρούσας. 

γ) Μετά την ολοκλήρωση κάθε προγράμματος εκπαί¬ 
δευσης, εγγράφονται σε καταστάσεις τα πλήρη στοιχεία 
(όνομα, επώνυμο, πατρώνυμο, αριθμός αστυνομικής ταυ¬ 
τότητας, ταχυδρομική διεύθυνση, τίτλος σπουδών, άδεια 
οδήγησης, ώρες φοίτησης, περίοδος φοίτησης και πρό¬ 
γραμμα εκπαίδευσης που παρακολούθησε) των υποψη¬ 
φίων για τους οποίους συντρέχουν οι προϋποθέσεις της 
παρούσας απόφασης για τη συμμετοχή τους στις αντί¬ 
στοιχες εξετάσεις για την απόκτηση πιστοποιητικού 
επαγγελματικής κατάρτισης. Αντίγραφο των καταστάσε¬ 
ων αυτών θα αποστέλλεται στην επιτροπή εξετάσεων. 

6. Η ωριαία αμοιβή των εκπαιδευτών της Σχολής ορίζε¬ 
ται σε 10.000 δραχμές. 

7. Οι ημερομηνίες και οι ώρες διενέργειας των προ¬ 
γραμμάτων επαγγελματικής κατάρτισης ορίζονται από 
τον Γ. Γραμματέατου Υ.Μ.Ε. 

8. Η εξέταση των οδηγών για την απόκτηση Πιστοποιη¬ 
τικών Επαγγελματικής Κατάρτισης γίνεται από επιτροπές 
που ορίζονται, μαζί με τον γραμματέα τους, από τον Γ. 
Γ ραμματέα του Υ. Μ. Ε. 

Οι επιτροπές μεριμνούν για κάθε λεπτομέρεια που αφο¬ 
ρά στη διεξαγωγή των εξετάσεων, την επιλογή των θεμά¬ 
των των εξετάσεων από ειδικό τεύχος που εκδίδεται με 
εγκύκλιο του Γ. Γραμματέα του Υ.Μ.Ε. , τη διασφάλιση 
του απορρήτου των θεμάτων και τη βαθμολόγηση των 
απαντήσεων των υποψηφίων. 

Τα θέματα των εξετάσεων για κάθε κατηγορία Πιστο¬ 
ποιητικού δίνονται με τη μορφή ερωτηματολογίων με δε¬ 
καπέντε (15) ερωτήσεις σε κάθε ερωτηματολόγιο. Για κά¬ 
θε ερώτηση θα υπάρχουν τρεις απαντήσεις εκ των οποί¬ 
ων μόνο η μία θα είναι ορθή. 

Η ορθή απάντηση σημειώνεται με σταυρό (+) ή X. 

Επιτυχόντες θεωρούνται οι υποψήφιοι που θα έχουν 
σημειώσει τουλάχιστον δώδεκα (12) ορθές απαντήσεις 
στις δεκαπέντε ερωτήσεις του ερωτηματολογίου. 

Μετά τη βαθμολόγηση των γραπτών οι επιτροπές συ¬ 
ντάσσουν κατάσταση επιτυχόντων ανά κατηγορία, που 
υπογράφεται και από τα τρία μέλη της επιτροπής και μο- 
νογράφεται ανά σελίδα. Η κατάσταση υποβάλλεται με 
αναφορά του προέδρου στην αρμόδια, για κάθε υποψή¬ 
φιο, Υπηρεσία Μεταφορών και Επικοινωνιών. 

Με βάση την κατάσταση αυτή η Υπηρεσία Μεταφορών 
και Επικοινωνιών ετοιμάζει τα Πιστοποιητικά Επαγγελμα¬ 
τικής Κατάρτισης, τα οποία υπογράφονται από τον προϊ¬ 
στάμενο της Υπηρεσίας ή τον αναπληρωτή του. 

9. Για τη συμμετοχή τους στις εξετάσεις οι υποψήφιοι 
εκτός των αναφερομένων δικαιολογητικών υποβάλλουν 
στην οικεία Υπηρεσία Μεταφορών και Επικοινωνιών και 
παράβολο Εθνικής Τράπεζας ποσού 5000 δρχ. (που έχει 
κατατεθεί στο λογαριασμό 541077) ανά κατηγορία πιστο¬ 
ποιητικού. 

10. Οι υπάλληλοι που συμμετέχουν στις ειδικές εξετα¬ 
στικές επιτροπές και οι γραμματείς αυτών αμείβονται με 
500 δραχμές ανά εξεταζόμενο υποψήφιο. 

ΠΑΡΑΡΤΗΜΑ 

1. ΠΡΟΓΡΑΜΜΑΤΑ ΕΚΠΑΙΔΕΥΣΗΣ 

Βασική Εκπαίδευση : Η εκπαίδευση αυτή είναι απαραί¬ 


τητη για όλες τις κλάσεις επικινδύνων υλικών, πλην των 
κλάσεων 1 και 7 διάρκειας 8 διδακτικών ωρών. 

Εκπαίδευση για μεταφορά επικινδύνων εμπορευμάτων 
της κλάσης 3 σε βυτιοφόρα οχήματα διάρκειας 8 διδακτι¬ 
κών ωρών. 

Εκπαίδευση για μεταφορά επικινδύνων εμπορευμάτων 
της κλάσης 1 διάρκειας 8 διδακτικών ωρών. 

2. ΔΙΔΑΚΤΕΑ ΥΛΗ 

Η ύλη που θα διδάσκεται στα προγράμματα επαγγελ¬ 
ματικής κατάρτισης θα περιλαμβάνει τουλάχιστον τα ανα- 
φερόμενα παρακάτω θέματα. 

Α. Βασική εκπαίδευση 

α. Γ ενικές διατάξεις 

- Συμφωνία ΑϋΗ - Νομοθεσία 

- Σκοπός και δεσμευτικότητατης Συμφωνίας ΑϋΡΙ 

- Δομή της Συμφωνίας ΑϋΒ 

- Εξαιρέσεις επικινδύνων εμπορευμάτων 

- Είδη οχημάτων 

- Συνοδευτικά έγγραφα μεταφοράς 

β. Κύριοι Τύποι Κινδύνων 

- Ιδιότητες των επικινδύνων εμπορευμάτων 

- Κύριοι τύποι κινδύνων ανάλογα με την κλάση 

- Βαθμός επικινδυνότητας 

- Προϋποθέσεις που οδηγούν σε βλάβες και ζημιές 
(ανάμειξη, καύση , τοξικότητα κ.λ.π.) 

- Επιδράσεις στον ανθρώπινο οργανισμό (επαφή, ει¬ 
σπνοή, κατάποση) 

- Επιδράσεις στο περιβάλλον (εκρήξεις, φωτιά , μόλυν¬ 
ση υδάτων κ.λ.π.) 

γ. Μέτρα πρόληψης και ασφαλείας για τους διαφόρους 
τύπους κινδύνων 

δ. Συμπεριφορά μετά από ατύχημα 

- Πρώτες βοήθειες 

- Ασφάλεια της κυκλοφορίας 

- Βασικές γνώσεις σχετικά με τη χρησιμοποίηση του 
εξοπλισμού προστασίας κ.λ,π. 

- Γραπτές οδηγίες για την περίπτωση ατυχήματος 

ε. Επισήμανση και σηματοδότηση των κινδύνων 

- Σκοπός σηματοδότησης 

- Ετικέτες κινδύνων, σημασία αυτών 

- Επισήμανση με ετικέτες κινδύνων 

στ. Τι πρέπει και τι δεν πρέπει να κάνει ένας οδηγός οχή¬ 
ματος κατά τη μεταφορά επικινδύνων εμπορευμάτων 

- Γενικές διατάξεις για την εκτέλεση της μεταφοράς 

- Στάθμευση οχήματος 

- Απαγόρευση καπνίσματος κ.λ.π 

ζ. Αντικείμενο και λειτουργία του τεχνικού εξοπλισμού 
των οχημάτων που χρησιμοποιούνται για τη μεταφορά 
επικινδύνων εμπορευμάτων 

- Αντικείμενα εξοπλισμού , Εγκαταστάσεις ασφαλείας 
(κατάσταση που πρέπει να βρίσκονται, πως χρησιμοποι¬ 
ούνται, πως ελέγχονται κ.λ.π.) 

η. Απαγορεύσεις για την από κοινού φόρτωση στο ίδιο 
όχημα ή στο ίδιο εμπορευματοκιβώτιο 

- Επισήμανση εμπορευμάτων από όπου προκύπτει απα¬ 
γόρευση από κοινού φόρτωσης 

- Λόγοι διαχωρισμού εμπορευμάτων κ.λ.π. 

θ. Προφυλακτικά μέτρα που πρέπει να λαμβάνονται κα¬ 
τά τη φόρτωση και εκφόρτωση των επικινδύνων εμπο¬ 
ρευμάτων 

ι. Χειρισμός και στοιβασία δεμάτων 

- Δείγματα συσκευασίας 

- Κατάσταση χώρου φόρτωσης 

- Έλεγχος συσκευασίας 

- Μέθοδοι ασφαλίσεως φορτίου 

κ. Συμπεριφορά εν κινήσει, των οχημάτων συμπεριλαμ¬ 
βανομένων και των κινήσεων του φορτίου. 

- Οδική συμπεριφορά του οχήματος 

- Επίδραση φορτίου 

- Ολισθηρότητα κ.λ.π. 

Β. Εκπαίδευση για μεταφορά επικινδύνων εμπορευμά¬ 
των σε βυτιοφόρα οχήματα 

α. Γενικά 

- Πιστοποιητικό εγκρίσεως ΑϋΠ 

- Επισήμανση μεταφορικών μονάδων 

- Σημασία των αριθμών των Ηνωμένων Εθνών 

- Βυτιοφόρα οχήματα (κατασκευή, χρήση) 

- Μονοδιαμερισματικά, πολυδιαμερισματικά βυτιοφόρα 

- Σταθερή δεξαμενή, συστοιχία δεξαμενών κλπ 

- Μορφές βυτίων 

- Εξοπλισμός βυτίων 

- Φόρτωση , Εκφόρτωση 

- Διαδικασία ανάκτησης αερίων 

- Ηλεκτροστατική Εκφόρτωση 

- Ιδιαίτερη οδική συμπεριφορά βυτιοφόρων οχημάτων 

- Ειδικά μέτρα μετά από ατυχήματα 

- Ειδικές εγκαταστάσεις ασφαλείας σε βυτία 

- Ιδιαιτερότητες που θα λαμβάνονται υπόψη για τη με¬ 
ταφορά 

- Συστήματα πλήρωσης 

- Ειδικά μέτρα μετά από ατυχήματα 

Γ. Εκπαίδευση για μεταφορά επικινδύνων εμπορευμά¬ 
των της κλάσης1 

- Ειδικοί κίνδυνοι σχετικοί με τα εκρηκτικά και πυροτε¬ 
χνικά υλικά και είδη. 

- Ειδικές απαιτήσεις αναφορικά με μεικτά φορτία από 
ύλες και είδη της κλάσης 1 

Η ισχύς της απόφασης αρχίζει από της δημοσίευσής 
της. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 11 Οκτωβρίου 1999 

Ο ΥΠΟΥΡΓΟΣ 

Α. ΜΑΝΤΕΛΗΣ 
-♦- 

Αριθ. 08/Δ.Τ.Α./5676 (6) 

Τροποποίηση της 10046/97 απόφασης του Γενικού Γραμ- 
ματέα Περιφέρειας Αττικής για σύσταση ιδίου νομικού 
προσώπου με την επωνυμία «Δημοτικός Αθλητικός 
Οργανισμός Δήμου Βούλας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 203 ΠΔ 410/95. 

2. Τις ρυθμίσεις του άρθρου 29 Α του Ν. 1558/85 που 
πρόστέθη κε με το άρθρο 27 του Ν. 2081 /92 σχετικά με την 
υποχρέωση αναγραφής «κάλυψης δαπάνης» που συνε¬ 
πάγεται η έκδοση κάθε κανονιστικής πράξης. 

3. Τις διατάξεις του Ν. 2503/97 «Διοίκηση Οργάνωση, 
Στελέχωση της Περιφέρειας, ρύθμιση θεμάτων Τοπικής 
Αυτ/σης και άλλες διατάξεις» (ΦΕΚ 107/Α/30.5.97). 

4. Την αρ. 08/ΔΤΑ/οικ.2509/10.10.97 απόφαση του Γενι¬ 
κού Γραμματέα Περιφέρειας για μεταβίβαση εξουσίας 


υπογραφής εγγράφων με εντολή Γ ενικού Γ ραμματέα Πε¬ 
ριφέρειας στον Προϊστάμενο της Δ/νσης Ανατολικής Ατ¬ 
τικής. 

5 Την αρ. 10046/97 απόφασή μας για σύσταση ιδίου νο¬ 
μικού προσώπου με την επωνυμία «Δημοτικός Αθλητικός 
Οργανισμός Δήμου Βούλας» (ΔΑΟΔΒ). 

6.Την αρ. 79/99 απόφαση του Δημοτικού Συμβουλίου 
του Δήμου Βούλας, αποφασίζουμε: 

Τροποποιούμε την αρ. 10046/97 απόφασή μας για σύ¬ 
σταση ιδίου νομικού προσώπου με την επωνυμία «Δημο¬ 
τικός Αθλητικός Οργανισμός Δήμου Βούλας» (ΔΑΟΔΒ) 
ως προς τα άρθρα 1,4 και 6 ως ακολούθως: 

Α. Το άρθρο 1 αντικαθίσταται ως εξής: 

Συστήνεται στο Δήμο Βούλας ίδιο νομικό πρόσωπο με 
την επωνυμία «Δημοτικός Αθλητικός Οργανισμός Βού¬ 
λας» (ΔΑΟΒ) το οποίο διέπεται από τις διατάξεις του ΠΔ 
410/95 και τελεί υπάτην άμεση εποπτείατου Δήμου Βού¬ 
λας. 

Β. Στο άρθρο4προστίθενταιμετάτηνπαράγραφο δ, και 
οι παράγραφοι ε, στ και ζ που έχουν ως εξής: 

ε Ποσοστά από εισπράξεις αγώνων που γίνονται από 
αθλητικούς συλλόγους στις αθλητικές εγκαταστάσεις 
του Δήμου. 

στ Εισπράξεις από διαφημίσεις στο χώρο αθλητικών 
εγκαταστάσεων του Δήμου. 

ζ Ποσοστά από καλλιτεχνικές εκδηλώσεις που γίνονται 
στις αθλητικές εγκαταστάσεις του Δήμου. 

Στο ίδιο άρθρο η παράγραφος ε παίρνει τον αριθμό η. 

Γ. Η παράγραφος 1 του άρθρου 6 αντικαθίσταται ως 
εξής: 

Η Διοίκηση του Δημοτικού Αθλητικού Οργανισμού Βού¬ 
λας ασκείται από ενδεκαμελές Διοικητικό Συμβούλιο απο- 
τελούμενο από τον εκάστοτε Δήμαρχο ή τον οριζόμενο 
από αυτόν Δημοτικό Σύμβουλο, από τρεις Δημοτικούς Συμ¬ 
βούλους ,ένας τουλάχιστον από τους οποίους θα ανήκει 
στην μειοψηφία και από επτά (7) φιλάθλους πολίτες δημό¬ 
τες ή κατοίκους Βούλας, που έχουν αθλητική επαγγελμα¬ 
τική ή κοινωνική δράση ή ειδικές αθλητικές γνώσεις, μαζί με 
τους αναπληρωτές τους που ορίζονται από το Δημοτικό 
Συμβούλιο και η θητεία του είναι διετής ακολουθούσα τη 
θητεία του Προεδρείου του Δημοτικού Συμβουλίου. 

Κατά τα λοιπά εξακολουθεί να ισχύει η αρ. 10046/97 
απόφασή μας. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Βούλας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 13 Οκτωβρίου 1999 

Με εντολή Γ εν. Γ ραμ. Περιφέρειας 
Ο Προϊστάμενος Δ/νσης Τοπ. Αυτ/σης και Δ/σης 
Ανατ. Αττικής 
ΑΘΑΝΑΣΙΟΣ ΤΑΓΑΡΗΣ 

-♦- 

(7) 

Διορισμός μελών της Διοικητικής Επιτροπής Στρατιωτι¬ 
κών Επιτάξεων Ν. Ηλείας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Με την ΕΠ 54/7.10.1999 απόφαση που εκδόθηκε σύμ¬ 
φωνα με τις ισχύουσες διατάξεις, διορίσθηκαντα τακτικά 

και αναπληρωματικά μέλη της Διοικητικής Επιτροπής 
Στρατιωτικών Επιτάξεων Ν. Ηλείας. 

Α'ΤΑΚΤΙΚΑ ΜΕΛΗ: 

1. Αμαλία Βασιλοπούλου Πρωτόδικης Ηλείας. 

2. Βασιλική Παπάίωάννου Πρωτόδικης Ηλείας. 

3. Ανχης (ΤΧ) Αδαμάκος Κων/νος, της ΣΕΤΤΗΛ. 

4. Ανχης (ΤΧ) Ψαράκης Γεώργιος,της ΣΕΤΤΗΛ. 

5. Ηλίας Κουνετάς Προϊστάμενος Δ.Ο.Υ. Πύργου. 

Β' ΑΝΑΠΛΗΡΩΜΑΤΙΚΑ ΜΕΛΗ: 

1. Αγγελική Καρδάρα Πρωτόδικης Ηλείας. 

2. Γιαννούλα Γεωργούλια Πρωτόδικης Ηλείας. 

3. Τχης (ΠΖ) Τσιρίγος Παναγιώτης,της ΣΕΤΤΗΛ. 

4. Τχης (Π Β) Πατρινός Ανδρέας,της ΣΕΤΤΗΛ. 

5. Ιωάννης Σαραντόπουλος υπάλληλος Δ.Ο.Υ. Πύργου. 
Γραμματέας της Επιτροπής ορίζεται η Άννα Μπεκρή 

υπάλληλος της Δ/νσης Τοπ. Αυτ/σης & Δ/σης Ν.Ηλείας 
κλάδου ΔΕ Δ/κων Γραμματέων με βαθμό Β' με αναπλη- 
ρώτρια την Λαμπρινή Στεφανοπούλου, υπάλληλο της 
ίδιας υπηρεσίας κλάδου και βαθμού. 

Η θητεία των μελών της Δ.Ε.Σ.Ε. είναι ετήσια. 

Με την απόφαση αυτή προκαλείται δαπάνη σε βάρος 
του Κρατικού προϋπολογισμού το ύψος της οποίας δεν 
μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Με εντολή Γεν. Γραμ. Περιφέρειας 
ΚΩΣΤΑΣ Ν. ΠΑΠΑΔΗΜΗΤΡΙΟΥ 

-♦- 

Αριθ. 14720 + 14507 (8) 

Τροποποίηση Οργανισμού Εσωτερικής Υπηρεσίας του 
Δήμου Σικυωνίων Περιφέρειας Πελοποννήσου. 

Ο ΓΕΝ. ΓΡΑΜΜ. ΠΕΡΙΦΕΡΕΙΑΣ ΠΕΛ/ΣΟΥ 
Έχοντας υπόψη: 

1) Τις διατάξεις του αρθο.12 του Ν. 1188/81 «περί κυ- 
ρώσεως του Κώδικα περί κατάστασης προσωπικού ΟΤΑ» 
όπως αυτές αντικαταστάθηκαν από εκείνες του άρθρ.8 
παρ.5 Ν. 2307/95: 


2) Τις διατάξεις του Ν.2539/97. 

3) Την αριθμ. 416/30.8.99 απόφαση του Δημοτικού Συμ¬ 
βουλίου Σικυωνίων περί τροποποίησης του ΟΕΥ του Δή¬ 
μου αυτού. 

4) Τον ΟΕΥ του παραπάνω Δήμου που δημοσιεύτηκε 
στο ΦΕΚ 532/4.5.99 τ. Β'. 

Τη σύμφωνη γνωμοδότηση του Υπηρεσιακού Συμβου¬ 
λίου του άρθρου 5 του Ν.1188/81 όπως αντ/κε με το άρ¬ 
θρο 8 παρ.4 του Ν.2307/95,που διατυπώθηκε στην 
αριθμ.4.1.99 απόφαση αυτού. 

5) Τις διατάξεις του άρθρου 27 του Ν. 2081/92 με τις 
οποίες προτάθηκε νέο άρθρο στο Ν.1558/85 το οποίο 
ρυθμίζει τον έλεγχο των δαπανών που προκαλούν οι κα¬ 
νονιστικές διοικητικές πράξεις, αποφασίζουμε: 

Τροποποιούμε το άρθρο 14 του ΟΕΥ του Δήμου Σικυω¬ 
νίων που εγκρίθηκε με την αριθμ.4230/99 απόφαση του 
Γεν. Γραμ. Περιφ. Πελ/σου και δημοσιεύθηκε στο'ΦΕΚ 
532/4.5.99 τ. Β' με τη δημιουργία τριών (3) επί πλέον θέσε¬ 
ων ως εξής: 

Κλάδος Θέσεις 

ΔΕΙ Διοικητικών 22 (είκοσι δύο) 

Σύνολο 47 

Κατηγορία Υποχρεωτικής Εκπαίδευσης 

Κλάδος Θέσεις 

ΥΕΙΘΥδρονομέων'Υδρευσης 1 (μία) 

Σύνολο 36 

Κατά τα λοιπά ισχύει ως έχει ο ήδη υπάρχων ΟΕΥ. 

Από τις διατάξεις της παρούσης απόφασης προκαλεί- 
ται δαπάνη σε βάρος του Προϋπολογισμού του Δήμου Σι¬ 
κυωνίων το ύψος της οποίας δεν μπορεί να προσδιορι- 
σθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 13 Οκτωβρίου 1999 

Ο Γεν. Γραμμ. Περιφέρειας 
ΑΝΤΩΝΗΣ ΜΑΤΣΙΓΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




